b'\n_START_ARTICLE_\n\xc5\xbdarjenje\n_START_SECTION_\nDifuzijsko \xc5\xbearjenje\n_START_PARAGRAPH_\nV jeklu se lahko pri strjevanju pojavijo kar precej\xc5\xa1ne neenakomernosti v sestavi kristalov. Delno te neenakomernosti odpravimo z \xc5\xbearjenjem v bli\xc5\xbeini solidis krivulje. Temperatura difuziskega_NEWLINE_\xc5\xbearjenja (visoko nad Ac\xe2\x82\x83) je med 1100 in 1300\xc2\xb0c in \xc5\xbearjenje poteka dalj\xc5\xa1i \xc4\x8das, da se struktura zaradi difuzije nekoliko izena\xc4\x8di. Zaradi visokih temperatur in dolgega \xc5\xbearjenja nastane grobozrnata struktura, ki jo lahko odpravimo s preoblikovalnimi postopki (kovanje, valjanje) ali z normaliziranjem. _NEWLINE_Po difuzijskem \xc5\xbearjenju dobimo predmet z enakomerno kemijsko sestavo, vendar z grobozrnato strukturo. Izbol\xc5\xa1ajo se tudi njegove magnetne lastnosti.\n_START_SECTION_\n\xc5\xbdarjenje za gnetenje\n_START_PARAGRAPH_\nZa vro\xc4\x8de preoblikovanje jekla moramo material primerno segreti. Zelo pomembno je, da pri valjanju in kovanju pregnetemo celoten presek, ne samo povr\xc5\xa1inske plasti. Zaradi tega segrejemo predmete ve\xc4\x8djih dimenzij do zgornje meje, drobne predmete pa samo nad spodnjo mejo._NEWLINE_Grobozrnata struktura se med gnetenjem spremeni v finozrnato, naloga valjanja pa je, da razbije strukturo, ki je nastala pri vlivanju ingotov.Valjanje ima globlji u\xc4\x8dinek kot kovanje, zato je valjanje po navadi prva predelava ingotov, za kovanje pa uporabljamo valjane polizdelke.\n_START_SECTION_\nRekristalizacijsko \xc5\xbearjenje\n_START_PARAGRAPH_\nPri hladnem preoblikovanju se mehanske lastnosti jekla spremenijo, pove\xc4\x8data se trdota in trdnost, \xc5\xbeilavost pa se zmanj\xc5\xa1a,zmanj\xc5\xa1a se tudi preoblikovalnost (sposobnost za preoblikovanje). Po dolo\xc4\x8denei stopnji defornacije (odvisno od materiala), moramo izvesti rekristalizacijsko \xc5\xbearjenje, da se zopet dose\xc5\xbee prvotno strukturno stanje._NEWLINE_Tamperatura rekristalizacijskega \xc5\xbearjenja za kovine, se izra\xc4\x8duna po ena\xc4\x8dbi:_NEWLINE_                       Trekristalizacije=0,42*Ttali\xc5\xa1\xc4\x8da_NEWLINE_\xc4\x8cas \xc5\xbearjenja naj traja najve\xc4\x8d dve uri.\n_START_SECTION_\n\xc5\xbdarjenje za odpravo notranjih napetosti\n_START_PARAGRAPH_\nS tem postopkom zmanj\xc5\xa1amo notranje napetosti v obdelovancu. Razni tehnolo\xc5\xa1ki postopki povzro\xc4\x8dijo notranje napetosti v materjalu. Predvsem se ta pojavi pri kovanju, ulivanju, varjenju pa tudi pri odrezavanju. Notranje napetosti so vzrok za kasnej\xc5\xa1e deformacije izdelkov in celo razpoke v njih._NEWLINE_Temperature \xc5\xbearjenja za odpravo notranjih napetosti se gibljejo od 550 \xc2\xbaC pa do 700 \xc2\xbaC, odvisno od mareriala. Material po\xc4\x8dasi segrevamo na \xc5\xbearilno temperaturo, in sicer od dveh pa do \xc5\xa1est ur. Da pri ponovnem ohlajanju ne bi pri\xc5\xa1lo do notranjih napetosti, hladimo zelo po\xc4\x8dasi, do temperature okolice'